《吾庐》
清代·吴嘉纪

吾庐清溪中，年久半倾圯。圯者不复问，存者还欲倚。

老梅共横斜，撑拒临流水。有客念倾颓，赠粮令葺理。

负戴骇邻人，升斗分匠氏。仍缺石与木，来朝卖一豕。

力作何纷纭，痴儿间老婢。窗牖次第明，巷径复委委。

家人意颇贪，指点旧基址。乃欲典衣裳，更求广居止。

微笑谓家人，户外寒方始。且留此隙地，以待春风起。

我自荷一锄，种菜柴门里。

作者简介：吴嘉纪（1618年－1684年），字宾贤，号野人，江苏东台人（清代属于扬州府泰州）。出生盐民，少时多病，明末诸生，入清不仕，隐居泰州安丰盐场。工于诗，其诗法孟郊﹑贾岛，语言简朴通俗，内容多反映百姓贫苦，以“盐场今乐府”诗闻名于世，得周亮工、王士禛赏识，著有《陋轩诗集》，共收入诗歌1265首。上海古籍出版社有《吴嘉纪诗笺校》本。